ประกาศกระทรวงยุติธรรมประกาศกระทรวงยุติธรรมเรื่อง หลักเกณฑ์ วิธีการและเงื่อนไขในการตรวจหรือทดสอบว่าผู้รับการตรวจหรือทดสอบมียาเสพติดอยู่ในร่างกายหรือไม่พ.ศ. ๒๕๖๐ โดยที่เป็นการสมควรกำหนดหลักเกณฑ์วิธีการ และเงื่อนไขการตรวจหรือทดสอบว่าผู้รับการตรวจหรือทดสอบมียาเสพติดอยู่ในร่างกายหรือไม่อาศัยอำนาจตามความในมาตรา๕ วรรคหนึ่ง และมาตรา ๑๔ (๖) แห่งพระราชบัญญัติคุมประพฤติ พ.ศ. ๒๕๕๙รัฐมนตรีว่าการกระทรวงยุติธรรมจึงออกประกาศไว้ ดังต่อไปนี้ข้อ๑ ในประกาศนี้การตรวจหรือทดสอบหายาเสพติด หมายความว่าการตรวจหรือทดสอบหาชนิดหรือปริมาณยาเสพติดให้โทษในร่างกายของผู้รับการตรวจหรือทดสอบอันเกิดจากการเสพยาเสพติดให้โทษยาเสพติด หมายความว่ายาเสพติดให้โทษตามกฎหมายว่าด้วยยาเสพติดให้โทษ วัตถุออกฤทธิ์ตามกฎหมายว่าด้วยวัตถุที่ออกฤทธิ์ต่อจิตและประสาทและสารระเหยตามกฎหมายว่าด้วยการป้องกันการใช้สารระเหยพนักงานคุมประพฤติ หมายความว่าผู้ซึ่งรัฐมนตรีแต่งตั้งให้มีอำนาจหน้าที่ในการคุมประพฤติตามพระราชบัญญัติคุมประพฤติพ.ศ. ๒๕๕๙ผู้รับการตรวจหรือทดสอบ หมายความว่าผู้ถูกสืบเสาะและพินิจหรือผู้ถูกคุมความประพฤติข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด ๑หลักเกณฑ์การตรวจหรือทดสอบยาเสพติด ข้อ๓เกณฑ์การพิจารณาให้คดีที่ผู้รับการตรวจหรือทดสอบเข้ารับตรวจหรือทดสอบยาเสพติดมีดังนี้(๑) คดีที่เกี่ยวข้องกับยาเสพติด(๒) กรณีที่มีหลักฐานอันควรเชื่อว่าผู้รับการตรวจหรือทดสอบเกี่ยวข้องกับยาเสพติดหมวด ๒สถานที่และอุปกรณ์ ข้อ๔ให้สำนักงานคุมประพฤติหรือสถานที่ที่สำนักงานคุมประพฤติกำหนดเป็นสถานที่ในการเก็บปัสสาวะปฏิบัติดังนี้(๑) สถานที่เก็บตัวอย่างปัสสาวะต้องมีความเหมาะสม มิดชิดจากบุคคลภายนอก(๒) จัดให้มีอุปกรณ์ในการเก็บปัสสาวะ โดยให้ใช้ขวดแก้ว ภาชนะหรือขวดพลาสติกปากกว้างพร้อมฝาปิดที่สะอาดและแห้ง มีขนาดบรรจุไม่น้อยกว่า ๖๐มิลลิลิตร มีอุปกรณ์สำหรับผนึกฝาปิดภาชนะเพื่อป้องกันการสับเปลี่ยนตัวอย่างและให้มีฉลากปิดขวดตัวอย่างปัสสาวะด้วยหมวด ๓วิธีการเก็บปัสสาวะ ข้อ๕ให้พนักงานคุมประพฤติควบคุมการเก็บปัสสาวะผู้รับการตรวจหรือทดสอบปฏิบัติตามขั้นตอนดังนี้(๑)ให้พนักงานคุมประพฤติชี้แจงขั้นตอนการตรวจหรือทดสอบปัสสาวะให้ผู้รับการตรวจหรือทดสอบทราบโดยละเอียดและให้ลงลายมือชื่อรับรองว่าเป็นปัสสาวะของตน พร้อมทั้งให้พนักงานคุมประพฤติลงลายมือชื่อเป็นผู้ควบคุมการเก็บปัสสาวะตามแบบที่กรมคุมประพฤติกำหนด(๒)ให้พนักงานคุมประพฤติควบคุมการเก็บปัสสาวะของผู้รับการตรวจหรือทดสอบทุกครั้งอย่างใกล้ชิดเพื่อป้องกันมิให้มีการกระทำใดๆ ที่ทำให้ปัสสาวะนั้นเกิดการเจือจางหรือสับเปลี่ยนตัวอย่าง ทั้งนี้ให้คำนึงถึงความเหมาะสมของเพศสภาพของผู้ควบคุมการเก็บตัวอย่างปัสสาวะและผู้รับการตรวจหรือทดสอบ(๓) ให้พนักงานคุมประพฤติบันทึกหมายเลขคดีชื่อและชื่อสกุลของผู้รับการตรวจหรือทดสอบวัน เดือน ปีที่เก็บตัวอย่างปัสสาวะบนฉลากปิดขวด ตามแบบที่กรมคุมประพฤติกำหนด(๔) ให้ผู้รับการตรวจหรือทดสอบปัสสาวะลงในขวดหรือภาชนะที่จัดไว้อย่างน้อย๓๐ มิลลิลิตร(๕)ในกรณีพนักงานคุมประพฤติพบเหตุอันควรสงสัยว่าไม่ใช่ปัสสาวะของผู้รับการตรวจหรือทดสอบหรือปริมาณปัสสาวะไม่เพียงพอต่อการตรวจหรือทดสอบให้พนักงานคุมประพฤติเรียกให้ผู้รับการตรวจหรือทดสอบ เก็บปัสสาวะใหม่หมวด ๔วิธีการตรวจปัสสาวะ ข้อ๖ในกรณีสำนักงานคุมประพฤติดำเนินการตรวจหรือทดสอบปัสสาวะของผู้รับการตรวจหรือทดสอบในเบื้องต้น ให้พนักงานคุมประพฤติดำเนินการต่อหน้าผู้รับการตรวจหรือทดสอบโดยให้ปฏิบัติตามคู่มือวิธีการตรวจหรือทดสอบของชุดน้ำยาตรวจสอบหรือเครื่องมือแต่ละชนิดข้อ๗ ในกรณีผลการตรวจยาเสพติดให้ผลลบให้พนักงานคุมประพฤติแจ้งผลการตรวจหาสารเสพติดในปัสสาวะให้ผู้รับการตรวจหรือทดสอบทราบและให้พนักงานคุมประพฤติจดบันทึกผลการตรวจหรือทดสอบพร้อมทั้งลงลายมือชื่อผู้รับการตรวจหรือทดสอบและลายมือชื่อของพนักงานคุมประพฤติตามแบบที่กรมคุมประพฤติกำหนดแล้วให้พนักงานคุมประพฤตินำไปจัดเก็บไว้ในสำนวนข้อ๘ ในกรณีผลการตรวจยาเสพติดให้ผลบวกให้พนักงานคุมประพฤติแจ้งผลการตรวจหาสารเสพติดในปัสสาวะให้ผู้รับการตรวจหรือทดสอบทราบหากผู้รับการตรวจหรือทดสอบยอมรับว่าได้เสพหรือเกี่ยวข้องกับยาเสพติดจริงให้พนักงานคุมประพฤติสอบถามและบันทึกรายละเอียดการให้ถ้อยคำของผู้รับการตรวจหรือทดสอบไว้ในแบบบันทึกการตรวจหาสารเสพติดในปัสสาวะหรือกระดาษบันทึกข้อความพร้อมทั้งลงลายมือชื่อผู้รับการตรวจหรือทดสอบ และลายมือชื่อของพนักงานคุมประพฤติตามแบบที่กรมคุมประพฤติกำหนด แล้วให้พนักงานคุมประพฤตินำไปจัดเก็บไว้ในสำนวนข้อ๙ ในกรณีผลการตรวจยาเสพติดให้ผลบวกตามคู่มือวิธีการตรวจหรือทดสอบของเครื่องมือหรือชุดน้ำยาตรวจสอบให้พนักงานคุมประพฤติแจ้งผลการตรวจหาสารเสพติดในปัสสาวะให้ผู้รับการตรวจหรือทดสอบทราบหากผู้รับการตรวจหรือทดสอบให้การปฏิเสธว่าไม่ได้เสพหรือเกี่ยวข้องกับยาเสพติดแต่อย่างใดให้พนักงานคุมประพฤติดำเนินการดังนี้(๑)ให้พนักงานคุมประพฤติสอบถามและบันทึกรายละเอียดการให้ถ้อยคำของผู้รับการตรวจหรือทดสอบไว้ในแบบบันทึกการตรวจหาสารเสพติดในปัสสาวะหรือกระดาษบันทึกข้อความพร้อมทั้งลงลายมือชื่อผู้รับการตรวจหรือทดสอบและลายมือชื่อของพนักงานคุมประพฤติผู้ควบคุมการเก็บปัสสาวะตามแบบที่กรมคุมประพฤติกำหนด(๒)ให้พนักงานคุมประพฤติปิดขวดปัสสาวะของผู้รับการตรวจหรือทดสอบ พร้อมทั้งผนึกปากขวดด้วยแถบกาวโดยมีลายมือชื่อของผู้รับการตรวจหรือทดสอบกำกับไว้และให้พนักงานคุมประพฤติรีบส่งตัวอย่างปัสสาวะไปยังหน่วยงานที่รับตรวจเพื่อตรวจยืนยันผลข้อ๑๐ ให้หน่วยงานดังต่อไปนี้มีอำนาจตรวจยืนยันผลว่า ผู้รับการตรวจหรือทดสอบมียาเสพติดในร่างกายหรือไม่(๑) หน่วยงานในสังกัดสำนักงานตำรวจแห่งชาติ(๒) หน่วยงานในสังกัดกระทรวงสาธารณสุข(๓) หน่วยงานในสังกัดกระทรวงยุติธรรม(๔) หน่วยงานอื่นของรัฐหรือสถาบันอื่นที่กระทรวงยุติธรรมกำหนดเมื่อหน่วยงานตามวรรคหนึ่งได้ดำเนินการตรวจยืนยันแล้วให้ถือตามผลการตรวจของหน่วยงานที่มีอำนาจตรวจยืนยันผลดังกล่าวว่าผู้รับการตรวจหรือทดสอบเป็นผู้มียาเสพติดอยู่ในร่างกายหรือไม่ข้อ๑๑ในกรณีที่พนักงานคุมประพฤติจัดเก็บหรือดำเนินการตรวจหรือทดสอบสารเกี่ยวกับยาเสพติดที่นอกเหนือไปจากการตรวจหรือทดสอบตัวอย่างปัสสาวะ เช่น เส้นผม หรือขน ให้พนักงานคุมประพฤติดำเนินการตามหลักเกณฑ์ วิธีการ และเงื่อนไข ดังกล่าวข้างต้น โดยอนุโลมเว้นแต่ในการจัดการหรือดำเนินการดังกล่าว มีหลักเกณฑ์ วิธีการ และเงื่อนไขแตกต่างไปจากข้างต้น ให้พนักงานคุมประพฤติใช้ดุลพินิจในการจัดการหรือดำเนินการตามที่เห็นสมควร ทั้งนี้ โดยไม่ขัดหรือแย้งกับบทบัญญัติแห่งกฎหมายและให้คำนึงถึงสิทธิและเสรีภาพ ศักดิ์ศรีความเป็นมนุษย์ของผู้รับการตรวจหรือทดสอบประกาศ ณ วันที่ ๗เมษายน พ.ศ. ๒๕๖๐สุวพันธุ์ ตันยุวรรธนะรัฐมนตรีว่าการกระทรวงยุติธรรมพิมพ์มาดา/ภวรรณตรี/จัดทำ๒๒ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๔ ง/หน้า ๑๑/๑๗ พฤษภาคม ๒๕๖๐